钦定古今图书集成/方舆汇编/职方典/第1155卷 > 《封襄王制》明·仁宗
## 钦定古今图书集成/方舆汇编/职方典/第1155卷 > 《封襄王制》明·仁宗

制曰：“朕惟君临万邦，必封建诸子，以巩固宗社，屏卫
皇家，宏治平悠久之福。隆古圣王逮我皇祖、皇考，咸
由斯道。朕嗣承洪业，祇怀永图，咨惟第五子瞻墡，天
资纯茂，贤哲夙成，今特封尔为襄王，居国长沙，子子
孙孙，世守兹土。於戏！惟学广性，惟德祐身，惟谦惟恭，
戒于荒逸，亲仁爱民，屏远邪佞，永笃忠孝之志，毋忘
君亲之恩，则光昭藩辅，福祚长世。”敬之哉。